Public procurement notice: Contract Notice
Published: 2023-02-27
Buyer: Pieksämäen kaupunki
Country: FI
Contract type: Services
Procedure: Open procedure
CPV classification: 71530000: Construction consultancy services
Submission deadline: 2023-03-28
Award criteria: Lowest price

Technical requirements: Konsulttitehtävät koostuvat Pieksämäen kaupungin kunnossapitotöiden, pienten investointihankkeiden sekä tarve- ja hankesuunnitelmien rakennuttamis-, työmaavalvonta- ja suunnittelutehtävistä kohdekohtaisesti erikseen sovittavassa laajuudessa tuntiveloitusperusteisesti. Puitesopimuskumppaneiden kesken voidaan järjestää myös muunlaisia kilpailutuksia.
Kaupunkikonsernin kaikki yksiköt sekä yhtiöt voivat tilata tässä ohjelmassa kuvattuja konsulttipalveluja. Tilattavien töiden tarkka kokonaisarvo ole etukäteen tiedossa.
Sopimuskaudella tilaukset pyritään suorittamaan ensisijaisesti puitesopimuskumppaneiden kesken, mutta tilaaja ei sitoudu mihinkään tilaus- tai ostomääriin.  Tämä puitejärjestely ei myöskään velvoita tilaajaa hankkimaan tässä puitejärjestelyssä tarkoitettuja palveluja pelkästään tämän puitejärjestelyn kautta.
Tilauksissa huomioidaan aikaisempi kokemus, erityisosaaminen, esitettyjen konsulttien resurssit sekä kunkin konsultin soveltuvuus kulloinkin kyseessä olevan toimeksiannon hoitamiseen. Tilaajan arvioi töitä tilatessaan mm. sopimuskumppanin referenssitöiden vastaavuutta hankinnan sisältöön, sekä viranomaistahojen vaatimuksia tehtävien hoidossa.
Kun puitejärjestelyyn perustuvan hankinnan ennakoitu arvo alittaa tai ylittää julkisista hankinnoista ja käyttöoikeussopimuksista annetun lain tarkoittaman kansallisen kynnysarvon, noudatetaan mitä tarjouspyynnön julkaisemisen hetkellä voimassa olevassa Pieksämäen pienhankintaohjeessa on sanottu.
Hankkeet sijaitsevat Pieksämäen kaupungin alueella. Matka- ja majoituskustannukset sekä niihin kuluva aika sisältyvät tuntiveloitushintoihin. Kohteina voivat olla mm. kaupungin omistamat tai vuokraamat julkiset hallinto- ja toimistotilat, päiväkodit, koulut, terveydenhuollon tilat, kulttuuri-, liikunta- ja nuorisopalveluiden tilat tai konsernin yhtiöiden tilat (mm. Pieksämäen Veden käytössä oleva tilat tai kiinteistöt).
Pääosin asiantuntijatyöt voidaan suorittaa muualla, kuin hankinnan kohteena olevissa tiloissa, mutta tilaajalla on oikeus vaatia sopimuskumppanin kohdekäyntiä hankkeissa, mikäli tilaaja katsoo, että kyseisen tehtävän suorittaminen sitä vaatii.
Puitesopimus tehdään vuosille 2023–2024 ja sopimusta on mahdollista jatkaa optioina vuosille 2025 ja 2026. Optioiden käytöstä päätetään erikseen vuosien 2024 ja 2025 loppuun mennessä.
Eri tehtävien aikataulut sovitaan hankkeessa mukana olevien teknisen toimen vastuuhenkilöiden kanssa yhteisesti hankekohtaisesti. Konsulttien edellytetään noudattavan sovittua aikataulua.
Pää- ja arkkitehtisuunnittelun tehtäviin nimetyillä projektipäälliköillä on oltava kokemusta pääsuunnittelijan tehtävistä sekä uudis- että korjausrakentamiskohteista. Tilaajan edustaja tarkastaa ennen projektin alkamista pääsuunnittelijan kelpoisuusvaatimukset kyseiseen hankkeeseen. Kelpoisuusvaatimukset määräytyvät kohteittain Maankäyttö- ja rakennuslain mukaisesti.
Pää- ja arkkitehtisuunnittelijan tehtävään sisältyvät hankekohtaisesti soveltuvin osin Pääsuunnittelun tehtäväluettelon PS18 (RT 103254) sekä Arkkitehtisuunnittelun tehtäväluettelon ARK 18 (RT 103253) mukaiset tehtävät. Joissakin hankkeissa tehtäviin sisältyy myös vähäisessä määrin Akustiikkasuunnittelua AKU 18 (RT 103190), sisustussuunnittelua SIS12 (RT 10-11192) sekä vihersuunnittelua ja paloteknistä suunnittelua. Tehtävien tarkempi laajuus ja mahdolliset lisätehtävät määräytyvät hankekohtaisesti erikseen sopien.
Rakennesuunnittelun tehtäviin nimetyillä projektipäälliköillä on oltava kokemusta sekä uudis- että korjausrakentamisen kohteista. Kelpoisuusvaatimukset määräytyvät kohteittain Maankäyttö- ja rakennuslain mukaisesti.
Rakennesuunnittelijan tehtävään kuuluvat RAK18 rakennesuunnittelun tehtävä- luettelon (RT 103087) mukaiset tehtävät. Tehtävien tarkempi laajuus ja mahdolliset lisätehtävät määräytyvät hankekohtaisesti erikseen sopien.
LVIA-suunnittelu tehtäviin nimetyillä projektipäälliköillä on oltava kokemusta sekä uudis- että korjausrakentamisen kohteista. Kelpoisuusvaatimukset määräytyvät kohteittain Maankäyttö- ja rakennuslain mukaisesti.
LVIA-suunnittelun tehtävään kuuluvat TATE18 tehtäväluettelon (RT 10-11291) mukaiset tehtävät. Tehtävien tarkempi laajuus ja mahdolliset lisätehtävät määräytyvät hankekohtaisesti erikseen sopien.